Dit het op sy beurt die sluise oopgetrek vir die aanhangers van die samesweringsteorieë, naamlik dat die geheim van reise oor tydsgrense heen lankal moontlik was, of dat die hele ding ’n reklamefoefie vir Adidas was. In hierdie kringe word nie eens vir ’n oomblik oorweeg om die argeoloë te glo dat die mummie se skoene op niks buitengewoons vir daardie tyd dui nie.
Trouens, die publikasie wat die storie oor die vonds van die mummie aanvanklik gedra het, die Siberian Times, het glad nie na die skoene verwys nie, maar ’n groot ophef gemaak oor hoe gevorderd van die ander toerusting was wat saam begraaf is, en wat die dame op haar reis na die hiernamaals moes gebruik. Daar is selfs ’n perd saam met haar begraaf, en die stang is baie gevorderd.
Oom Herrie bly verstom oor hoe mense sonder die nodige opleiding en kwalifikasies behoorlike navorsingswerk sal sit en kritiseer op grond van inligting wat hulle van ontkenners of samesweringsaanhangers se webwerwe af kry. Maar dis seker maar elke mens se demokratiese reg om sy eie naam met ’n plank te slaan. Net jammer oor die venyn waarmee die kundiges in die proses bygedam word.
Jare gelede het Pa-Jan vir sy kroos ’n stelletjie tweerigtingradio’s van oorsee gebring. Dit het ure lange plesier en vindingrykheid geverg om dit na behore te “benut”. Soos om die een stel Vrydagmiddae in die posbus by die sypaadjie te sit, en dan die dronkies wat verbykom oor hul aangeklamde toestand aan te spreek. Die reaksie op die pratende posbus was uiteenlopend – van ’n onmiddellike bieg en beloof dit was die laaste keer, tot ’n erge woordewisseling.
“Dis eintlik jy wat gesuip is!” raas ’n dronkie met die posbus voor hy doelgerig met vier rye spore sy reis voortsit.
Nou ja, dan kan ’n mens vir die argeoloë seker ook toesnou hulle ken nie hul veld nie, daai is inderdaad moderne Adidas waarmee die mummie spog.
AfriSake het Woensdag aangekondig dat die organisasie gratis regsaksie sal instel namens sy eerste lid wat ’n slagoffer word van onteiening sonder vergoeding weens ’n wysiging van die eiendomsklousule in die grondwet.
News24 berig Nkoana-Mashabane het gesê daar kan nie op die parlement gewag word om te kyk of en hoe die grondwet gewysig moet word nie. “As ons nodig het om jou grond te onteien, gaan ons dit doen, want dit is in die grondwet. Daar is elemente wat sê, as jy in Brussel woon en jy gebruik die grond wat my kinders moet voed om mee te spekuleer, dan sal ons dit doen,” het sy gesê.
Piet le Roux, uitvoerende hoof van AfriSake, het Woensdag gesê AfriSake sal nie huiwer om regsaksie in hierdie verband in te stel nie. “Ons is gereed om regsaksie namens die eerste AfriSake-lid in te stel wie se eiendom ingevolge ’n wysiging van die eiendomsklousule in die grondwet sonder vergoeding onteien word en sal die regskoste daarvoor dra.”
Benewens die voorbereiding aan ’n regsaak werk AfriSake ook aan ’n omvattende plan vir die beskerming van eiendomsreg. Hierdie plan sal in die besonder fokus op die voorgestelde wysiging van artikel 25 van die grondwet, maar ook op die beskerming van eiendomsregte in die algemeen.
Dagvaar elke opsweper oor grondbesetting in persoonlike hoedanigheid sonder om vergoeding van te vra. As daar miljoene sake op die hof rolle is , gaan hulle verseker probeer om hulle af te vee maar dit gaan nie werk nie. Stuur vir elke eienaar van eiendom oorsee kennis van die vrou se uitlatings en versoek hulle vir fondse om hierdie drakoniese wetgewing te beveg. Moenie wag vir toets sake nie .
Laat ons gesien word die sout en die lig in hierdie deurmekaar wêreld te wees wat staan vir die uitbreiding van reg en geregtigheid.
Ja Mnr Ramaphosa, jy met jou mooi troospraatjies oor hoe onteiening sal plaasvind. Die volk wys nou hulle sal doen wat hulle wil, wanneer hulle wil. Geen grondwet gaan hulle keer nie.
En onse vriend met sy rooi pakkie aan her klaarblyklik sy ogies op n wynplaas in die Wes-Kaap. Is dit hoekom hy vir die Khoisan dame gesê het hulle is “the same” – want hy wil sekerlik nie in Limpopo grond hê nie, nee Wes-Kaap soveel beter vir onse kameraad.
Ek wonder soms of hierdie persone wat so snedig en nydig is teenoor ons organisasies, nie geplant is om sodoende die goeie werk te probeer saboteur.
Fanie, ek stem volhartig saam. Die lewe is só kortstondig en die tyd só min om self ‘n beskeie bydrae te maak om Suid-Afrika te verbeter vir ‘n vredevolle voorspoedige regverdige toekoms vir ons nageslagte. Laat ons nie ons kosbare lewenstyd mors op snert soos afbrekende kritiek en die slinger van verwyte en modder nie. Daar is net één hemel in die hiernamaals. Wees sout en ‘n lig in hierdie deurmekaar wêreld.
Hopelik sal dit deel van die die president se ou grondjie wees wat in die toetssaak onteien sal word. Hy moet mos ‘n voorbeeld vir die ganse nasie wees.
Volgens ooggetuies is ŉ persoon dood toe ŉ ander voertuig hom getref het terwyl hy die ambulansspan wou help wat in die ongeluk beseer is.
In ons land word die twee gesegdes daagliks waar bewys. 1) Die makste hond byt die seerste. 2)Byt die hand wat jou voer of soos in die geval, die hand wat jou probeer help.
Gerhard, jy is ‘n held en ek hoop jy is daar indien so iets ooit met my of my gesin gebeur. Moet asseblief nie ophou probeer nie. Ek is jammer dat die aaklige ding met jou gebeur het – jy het jou bes probeer en daarvoor is baie van ons dankbaar. Omdat dit nie gewerk het nie, is nie jou skuld nie. Sit die gebeure agter jou en gaan aan met jou dienende lewe – baie sien dit raak.